
Santrauka. Darbe ištirtos dviejų elektrofotografinių mašinų „Xerox DC5000“ ir „Conica Minolta 6500“ spalvų reorodukavimo galimybės, bei nustaytas atspaudų skaičius, po kurio spaudos mašinas būtina kalibruoti (atlikti mašinos veiklos korekciją kompensuojant įvairius veiksnius, iškraipančius reikiamus parametrus) norint tiksliai atgaminti spalvas. Tyrimas buvo atliekamas dviem spaudos mašinomis spausdinant tam tikrą spaudų skaičių. Prieš darbo pradžią ir darbui pasibaigus jos buvo sukalibruojamos ir atspausdinamas kalibracinis testas (lapas su specialiai spektrofotometrui paruoštais vienodo dydžio įvairių atspalvių kvadratėliais, kuriuose yra skirtingas visų keturių CMYK spalvų rastrinių taškų skaičius), kurio spalvų intensyvumas buvo matuojamas spektrofotometru „ Efi ES – 1000“.                                                           
Nustatyta, kad spaudos mašinos „Xerox“  reprodukuojamų spalvų sodris didesnis lyginant su „Minolta“, tai lemia spaudo padengimas laku, kuris sukelia veidrodinį efektą, eliminuojama patenkanti į matavimo prietaisą išsklaidyta šviesa. Nustatytas savikalibracinės sitemos netobulumas bei abiejų mašinų spaudų skaičius, po kurio jos turi būti kalibruojamos.                 
Reikšminiai žodžiai: elektrofotografija, kalibravimas, Lab koordinačių sistema, spalvų reprodukavimas, spalvų paletė.
Įvadas 

Šiais technologijų laikais žmogus per labai trumpą laiką gauna, kaupia ir perduoda labai didelį kiekį įvairios informacijos.

Viena iš tokių informacijos perdavimo formų yra vaizdinė, tačiau ši informacijos perdavimo forma reikaluja didelio tikslumo. Todėl, norint tiksliai atkurti vaizdinę informaciją, reikia pasirinkti tinkamiausią spaudos mašiną, žinoti spaudos mašinos, su kuria bus atkartojamas vaizdas galimybes ir kaip ją tinkamai naudotis, kada kalibruoti norint gauti aukščiausios kokybės atvaizdus. Dažnai tokiais atvejais susiduriama su spalvų neatitikimo problema. Ši problema nemažai buvo tirta ofsetinėje spaudoje, tačiau elektrofotografijoje jai buvo skirta mažai tyrėjų dėmesio (kadangi elektrofotografinės mašinos Lietuvoje atsirado neseniai). Todėl šio darbo tikslas  palyginti dviejų spaudos mašinų reprodukavimo galimybes, nustatyti atspaudų kiekį po kurio mašina turi būti kalibruojama. 
Darbo metodika
Tyrimas buvo atliekamas spausdinant skaitmeninėm spaudos mašinom „Xerox DocuColor 5000“ – blizgų atspaudą spausdinanti mašina ir Conica Minolta  BizHub Pro C65000 – matinį atspaudą spausdinanti mašina. Prieš pradedant ir baigus darbą abi mašinos buvo sukalibruojamos ir atspausdinamas kalibracinis lapas.  Kiekviena mašina buvo atspausdinta po 10 kalibracinių lapų. Iš viso 20 kalibracinių lapų. Ant kalibracinio atspaudo buvo pasirinkti 7 charakteringiausi taškai (kvadratėliai) ir buvo stebima jų spalvinių parametrų  kitimo priklausomybė nuo atspaudų skaičiaus.

Spalvinių charakteristikų ir kalibravimo laiko nustatymas buvo vertinami pagal parametrų Lab ir ΔE pokytį po tam tikro tiražo. Čia L – šviesumas (0 – juoda, 100 – balta); a – padėtis tarp raudonos ir žalios (neigiamas a – žaliau, o teigiamas – raudoniau), b padėtis tarp mėlynos ir geltonos (neigiamas b – mėlyna, o teigiamas – geltona); ΔE – suminis parametrų Lab pokytis.
 Spalvinės charakteristikos buvo stebimos vertinant pokytį:

1. nuo kalibravimo iki kontrolinio spaudo atspausdinimo;

2. tarp vienos ir kitos dienos kontrolinių atspaudų parametrų
3. viso tyrimo metu tarp parametrų Lab ir ΔE 
Rezultatai ir jų aptarimas   
Spaudos mašinų spalvos pokyčių sumos ΔE pateiktos 1 ir 2 pav. Iš grafikų matome , kad spaudos mašiana „Minolta“ greičiau išsibalansuoja atspausdinus tą patį kiekį atspaudų nei „Xerox“. Tai reiškia , kad „Minolta“ reikia kalibruoti kas ~ 1200 spaudų , kai tuo tarpu „Xerox“ užtenka sukalibruoti ~ 3000 . Iš pav. 3 ir 4 matyti, kad „Minolta“ turi geresnes spalvos reprodukavimo savybes, spalvos gaunamos tikroviškesnės, „Xerox“ spaudos mašina spausdina šiek tiek kitokiu principu. Ši mašina atspaudą padengia plona blizgia plėvele, kuri suteikia spaudiniui ryškumo ir šiek tiek iškreipia vaizdą. Dėl to šia mašina atspausdinti spaudai yra ryškesnių spalvų, kontrastiškesni, tačiau mažiau tikroviški.

1 pav. Spaudos mašinos „Minolta BizHub C6500“ gautų spaudinių spalvos suminių pokyčių ΔE grafikas.
Fig.1 ΔE graphic – the results of total colour changes of the stamped machine “Minolta Bizhub C6500” 
Pokytis pirmąją tyrimo dieną atspaudus, 200 atspaudų, taškuose G11, K5, M6 pakito nežymiai ir tolygiai. Galima daryti prielaidą , kad geltonos spalvos spaudos mazgas buvo mažai apkrautas. Tuo tarpu taškuose C17 ir M9 pokytis šokteli 2-iem punktais. Kitu periodu mašinai atspaudus 2049 lapus, matomas staigus kreivės F11 pokytis. Kadangi F11 taško pagrindinė dedamoji yra žydra spalva tikriausiai tos spalvos cilindras buvo labiausiai apkrautas kaip ir purpurinės spalvos spaudos mazgas, nes kaip matyti iš grafiko, pokyčiai tądien tuose taškuose panašūs. 

Įdomus momentas pastebimas žiūrint į grafiką tarp 12.17 ir 12.18 dienos, kai kreivė G11 ir A14 viršija leistiną 5 ΔE ribą atspausdinus 1649 lapus. Veiksniai nulėmę tokį pokytį galėtų būti: didelis spausdinamų gaminių atspalvių intensyvumas, naudotas netinkamas skaitmeninei spaudai popierius, pačios mašinos savikalibracinės sistemos sutrikimas, skirtingų popieriaus medžiagų naudojimas įvairiai įtakojantis spaudos mazgų nuovargį, aplinkos veiksniai, cilindrų mechaninis nusidėvėjimas, spaudėjo aplaidumas nepastebint akivaizdaus pirminių atspaudų skirtumo (broko) ir laiku nesustabdant tiražo. Spaudos mazgai 12.18 dieną buvo pakeisti naujais. Kaip matyti iš turimo grafiko, nuo to momento esant dideliems tiražams, pokytis nebuvo labai ryškus, spauda buvo kokybiška.

2 pav. Spaudos mašinos „Xerox DC 5000“ gautų spaudinių spalvos suminių pokyčių ΔE grafikas.
 Fig.2 ΔE graphic – the results of total colour changes of the stamped machine “Xerox DC 5000”
Kaip ir prieš tai nagrinėtame grafike matome spaudos mašinos „Xerox“ analogišką grafiką, tačiau čia gautų spaudinių kreivės kinta labai nežymiai ir tendencingai, nenukrypsta nuo pirminių kalibracinių ΔE atspaudų, išskirtinis yra vienas netendencingas nukrypimas nuo likusių reikšmių - 12.18 dieną kreivėje M6 pokytis pasiekia beveik 10 ΔE viršijančią visas leistinas normos ribas, tai galėjo atsitikti dėl daugelio priežasčių: buvo spausdintas didelis tiražas kurio metu žydros spalvos intensyvumas pakito dėl mazgo volelių nusitrynimo arba pačio lazerio prizmės dulkėtumo.

Nagrinėjant „Minoltos“ spaudinių grafiką (3 pav.).matome, kad atspausdinus 208 atspaudus, parametrų ΔL, Δa, Δb pokytis buvo mažiausias spalvoms C17, M9. Iš to galime spręsti, kad šių spalvų dedamųjų mazgai buvo mažai apkrauti, atspauduose buvo mažiau naudojama juodos ir geltonos spalvos. Didžiausias pokytis matomas spalvoms G11, M6 ir spalvai K5 taške Δb. Iš to sprendžiame, kad spausdinant tiražą, pagrindinės spalvų dedamosios buvo žydra ir purpurinė.

3 pav. Spaudos mašinų „Minolta BizHub  C6500“ grafikas iš kairės ir „Xerox DC5000“ grafikas iš dešinės, gatų spaudinių parametrų ΔL, Δa ir Δb pokyčių tarp mašinų sukalibavimo pirmąją tyrimo dieną grafikas
Fig.3 The “Minolta Bizhub C6500” stamped machine graphic from the left and “Xerox DC5000” graphic from the right, the first day ΔL, Δa and Δb results between two machines regarding the stamp parameters calibration
Nagrinėjant „Xerox“ spaudos mašinos atspasdintų spaudinių grafiką, matome tik šiek tiek didesnius parametrų ΔL, Δa, Δb pokyčius, nors buvo atspausta beveik 5 kartus daugiau atspaudų (1146). Tai byloja apie šios spaudos mašinos mažesnį išsiderinimą spausdinant tą patį spaudų kiekį. Matome kad, charakteringos spalvos, kaip ir spaudos mašinoj „Minolta“ yra G11, K5 ir M6, tačiau spalvos G11 ir K5 didesnį pokytį turėjo parametras Δa. Kadangi įrenginio „Minolta“ atspaudai yra matiniai, jie labiau tikroviškesni nei  mašinos „Xerox“. „Xerox“ atspaudai padengti plonu blizgaus lako sluoksniu, nes kaitimo mazge fiksacijai naudojami įkaitinti, specialiu tepalu sutepti, gumuoti velenai, kurie po fiksacijos ir suteikia blizgesio. Lakavimas padidina matomajį spalvos sodrį. Žiūrint į tokį atspaudą pasireiškia veidrodinio atspindžio efektas. Jis pasireiškia tuo, kad eliminuojama išsklaidyta šviesa patenkanti į mūsų akį arba matavimo prietaisą. Todėl stebint „Xerox“ atspaudus ir lyginant juos su „Minolta“ atspaudais, jie atrodo tamsesni, išryškintos pagrindinės dedamosios spalvos, tai matyti ir nagrinėjamame grafike parametro ΔA pokytis taške skiriasi 5 padalom.

4 pav. Spaudos mašinų „Minolta Bizhub C6500“ grafikas iš kairės ir „Xerox DC5000“ grafikas iš dešinės, gautų spaudinių parametrų ΔL, Δa ir Δb pokyčių tarp pirmos ir antros tyrimo dienos grafikas
Fig.4 The “Minolta Bizhub C6500” stamped machine graphic from the left and “Xerox DC5000” graphic from the right, the between first and second day ΔL, Δa and Δb results between two machines regarding the stamp parameters calibration
Nagrinėjant įrenginio„Minolta“ parametrų ΔL, Δa ,Δb pokytį tarp pirmos ir antros tyrimo dienos, skirtingai nei pirmą jo dieną, atspaudus 2049 atspaudus, matomi kitų spalvų (C17, M9) taip pat ir G11 didesni pakitimai. Tokius rezultatus matome todėl, kad per tą laiką buvo spausdinta daugiau juodai baltų atspaudų, nes matomas ženklus juodos spalvos kreivės pakitimas lyginant su praeitos dienos šios spalvos kreivės pokyčiu.

Šiame paveiksle matome pokyčių grafiką, kai spaudos mašina nakčiai buvo išjungta. Matyti, kad įjungus mašiną, ji nesugeba programiškai susikalibruoti į gamyklinį režimą. Pokyčiai, spausdinant su nekalibruota mašina, ilgainiui pradeda didėti .
Išvados

1. Spaudos mašinų savikalibravimasis nepakankamas ir neleidžia gauti stabilaus spalvų reprodukavimo. Todėl nesvarbu, kiek mašinos stovėjo ramybės būsenoje, prieš pradedant darbą, jas būtina sukalibruoti rankiniu būdu.

2. Spaudos mašiną „Conica Minolta“ būtina kalibruoti kas ~1200 atspaudų, o „Xerox DC 5000“ kas ~3000 atspaudų. 
3. Spaudos mašinos „Xerox“ reprodukuojamų spalvų sodris didesnis lyginant su „Minolta“. Tai lemia spaudo padengimas laku, kuris sukelia veidrodinį efekta, eliminuojama patenkanti į matavimo prietaisą išskalidyta šviesa.

4. Spausdinant nuotraukas, arba kitus, didelio tikslumo atspaudus, patartina spausdinti  spaudos mašina “Conica Minolta Bizhup pro C6500”. Spausdinant didelį tiražą arba kontrastingesnius spaudus patartina spausdinti  spaudos mašina “Xerox DocuColor 5000” 
Literatūra
Beliavcevas E.; Sidaravičius J., Fleksografinių atspaudų laminavimo procesų ypatumai  // 8 – osios Lietuvos jaunųjų mokslininkų konferencijos „Lietuva be mokslo - Lietuva be ateities“ įvykusios Vilniuje 2005m. balandžio 21-22 d., medžiaga: mechanika, medžiagų inžinerija, pramonės inžinerija ir vadyba. Vilnius : Technika, 2005. ISBN 9986-05-907-0. p. 194-201.

Sidaravičius, D.; Montrimas, E.;  „Fizikiniai teoriniai informacijos registravimo ir spausdinimo procesų pagrindai“ Vilnius „Technika“ 2005. ISBN 9986-05-868-6. p. 205 

Šperbelis G., Sidaravičius J. Rašalinio spausdintuvo spalvų                         gamos tyrimas // 8-osios Lietuvos jaunųjų mokslininkų konferencijos „Lietuva be mokslo - Lietuva be ateities“, įvykusios Vilniuje 2005 m. balandžio 21–22 d., medžiaga: mechanika, medžiagų inžinerija, pramonės inžinerija ir vadyba. Vilnius: Technika, 2005

Шашлов Б. А. Цвет и цветовоспроизведение. Москва: Мир книги, 1995. 315 с. 
Conica Minolta. IC-304 Print Controller for bizhub Pro C6500 Printer. Version 1.0. User Guide. English. p. 226

Medekšas H. Gaminių kokybė ir patikimumas.Kaunas, Technologija, 2003. p. 210

L. D. Brazdžiukienė, V. Celiešienė, A. Kaulakienė. Baigiamasis studijų darbas. Kalbininkų patarimai: teorija ir tvarkyba. Vilnius: Technika, 2005.

Brodsky, M. H.; Cardona, M. Phys. Stat. Solidi, p 16.

COMPARISON RESEARCH OF TECHNOLOGICAL POSSIBILITIES OF „XEROX DOCUCOLLOR 5000 AND „CONICA MINOLTA BIHUP PRO C6500 MECHANISM‘S

P. Žuromskas, M. Jurevičius 

Abstract

The research regarding colour reduction possibilities of two electrographic machines “Xerox DocuColor 5000” and 
“ Conica Minolta Bizhup pro C6500” was made. The number of stamp was set after which machines had to be calibrated to restore colours accurately (that means to do the correction of a machine by compensating actions that distort proper parameters). The whole research was done by setting machines to print some fixed number of stamps before the work and after it. Then machines were calibrated and calibrated test was imprinted (this is paper for spectrophotometer which has specially prepared similar size various colour squares). The colour intensity waas measured by spectrophotometer “Efi ES – 1000”

The evaluation is this. Despite the quantity of stamps, the calibration must be made first in order to properly run machines for work. The light differences between “Xerox” and “Minolta” are big, because “Xerox” lay over some thin layer of lubricant while printing the stamp. This gives a shine but also darker look for the stamp. 

Keywords: electrophotography, calibrating, Lab coordinate system, colour reproduction, colour palete.

